ประกาศกรมสรรพสามิต เรื่อง ขยายกำหนดเวลาการปฏิบัติตามพระราชบัญญัติภาษีสรรพสามิต พ.ศ. 2560 (ฉบับที่ 2) 
ประกาศกรมสรรพสามิต
เรื่อง
ขยายกำหนดเวลาการปฏิบัติตามพระราชบัญญัติภาษีสรรพสามิต พ.ศ. ๒๕๖๐
(ฉบับที่
๒)[๑]
 

ตามที่กรมสรรพสามิตได้ออกประกาศกรมสรรพสามิต
เรื่อง ขยายกำหนดเวลาการปฏิบัติตามพระราชบัญญัติภาษีสรรพสามิต พ.ศ. ๒๕๖๐ ลงวันที่
๑๖ กันยายน พ.ศ. ๒๕๖๐ นั้น

ด้วยมีเหตุจำเป็นเป็นการทั่วไปที่สมควรขยายกำหนดเวลาการปฏิบัติตามกฎหมายของผู้ประสงค์จะนำสุราเข้ามาในราชอาณาจักรตามพระราชบัญญัติภาษีสรรพสามิต
พ.ศ. ๒๕๖๐ อาศัยอำนาจตามความในมาตรา ๘ วรรคสอง แห่งพระราชบัญญัติภาษีสรรพสามิต
พ.ศ. ๒๕๖๐ และประกาศกระทรวงการคลัง เรื่อง กำหนดหลักเกณฑ์และเงื่อนไขการเลื่อนหรือขยายกำหนดเวลาตามพระราชบัญญัติภาษีสรรพสามิต พ.ศ. ๒๕๖๐ ลงวันที่ ๑๖
กันยายน พ.ศ. ๒๕๖๐ อธิบดีกรมสรรพสามิตจึงออกประกาศเพิ่มเติมไว้ ดังต่อไปนี้

ข้อ ๑ ให้ยกเลิกความในข้อ ๕
ของประกาศกรมสรรพสามิต เรื่อง ขยายกำหนดเวลาการปฏิบัติตามพระราชบัญญัติภาษีสรรพสามิต
พ.ศ. ๒๕๖๐ ลงวันที่ ๑๖ กันยายน พ.ศ. ๒๕๖๐ และให้ใช้ความต่อไปนี้แทน
ข้อ
๕
ให้ขยายกำหนดเวลาในการส่งตัวอย่างสุราที่จะนำเข้ามาในราชอาณาจักรหรือส่งหนังสือรับรองผลการวิเคราะห์ตัวอย่างสุรา
ตามข้อ ๕ (๒)
แห่งกฎกระทรวงการอนุญาตนำสุราเข้ามาในราชอาณาจักร พ.ศ. ๒๕๖๐
โดยให้ส่งตัวอย่างสุราหรือหนังสือรับรองนั้นได้ภายใน ๓๐ วันนับแต่วันที่นำสุราเข้ามาในราชอาณาจักร
ทั้งนี้
เฉพาะการยื่นคำขออนุญาตนำสุราเข้ามาในราชอาณาจักรภายในวันที่ ๑๔ กันยายน พ.ศ. ๒๕๖๑

ข้อ ๒ ประกาศนี้ให้ใช้บังคับตั้งแต่วันออกประกาศเป็นต้นไป


ประกาศ
ณ วันที่ ๑๔ มีนาคม พ.ศ. ๒๕๖๑
กฤษฎา
จีนะวิจารณะ
อธิบดีกรมสรรพสามิต







พิมพ์มาดา/จัดทำ
๑๘
มิถุนายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๑๐๗ ง/หน้า ๑๑/๑๐ พฤษภาคม ๒๕๖๑